text: [{"text_idx": "#000002", "text": "Andakt - Si\u0301\u00f0sti fi\u0301ggindin er dey\u00f0in"}, {"text_idx": "#000003", "text": "\u201dSi\u0301\u00f0sti fi\u0301ggindin, sum ty\u0301ndur ver\u00f0ur, er dey\u00f0in\u201d Fyrra korintmannabr\u00e6v 15."}, {"text_idx": "#000004", "text": "Pa\u0301skirnar eru i\u0301 hondum. Hetta versi\u00f0 er tiki\u00f0 u\u0301r ti\u0301 h\u00f8pi, har Paulus skrivar um, at Kristus vi\u00f0 enda ti\u0301\u00f0arinnar hevurlagt allar fi\u0301ggindarnar undir f\u00f8tur si\u0301nar. Hv\u00f8rt vald og hv\u00f8r mynduleiki og megi, sum eru alliera vi\u00f0 syndini og ti\u0301 o\u0301nda, eru fyri Gu\u00f0i fi\u0301ggindaliga sinna\u00f0 vald, sum vinnast skal a\u0301 og gerast o\u0301ska\u00f0iligt, og ta\u00f0 skulu tey ver\u00f0a. Ta\u00f0 er eisini galdandi ta\u00f0 vald, i\u00f0 er li\u0301vsins st\u00f8rsti fi\u0301ggindi, dey\u00f0in."}, {"text_idx": "#000005", "text": "Men hann kemur seinastur i\u0301 r\u00f8\u00f0ini, skrivar Paulus. Vit skulu hava hann at togastogberjast vi\u00f0, so leingi henda gamla j\u00f8r\u00f0 er til. Hvussu ofta hava vit ikki s\u00e6\u00f0 henda fi\u0301gginda sigra a\u0301 onkrum, vit hildu av, ofta bra\u0301dliga a\u0301\u00f0renn vit vistu av, og eisini vi\u00f0 si\u0301num spakuliga virkandi kv\u00f8rkrataki. Dey\u00f0anum tapa vit \u00f8ll fyri fyrr ella seinni. Men einafer\u00f0 ver\u00f0ur ta\u00f0 hann, i\u00f0 ver\u00f0ur minni ma\u00f0ur. Ta\u0301 i\u00f0 Jesus kemur aftur, skal eisini hann fa\u0301a ta\u00f0, sum hann eigur, ver\u00f0a fingin av vegnum. Ein prestur tekur solei\u00f0is til: \u201dDey\u00f0in skal liggja kropin saman vi\u00f0 f\u00f8tur hansara sum ein avva\u0301pna\u00f0ur fi\u0301ggindi, i\u00f0 er gj\u00f8rdur o\u0301ska\u00f0iligur, og vit skulu sleppa at triumfera yvir honum, a\u0301 sama ha\u0301tt sum Jesus sja\u0301lvur gj\u00f8rdi pa\u0301skamorgun!\u201d"}, {"text_idx": "#000006", "text": "I\u0301 hini \u00e6vigu s\u00e6luni skal ikki vera sorg, ikki heldur skri\u0301ggj ella pi\u0301na; ti\u0301 dey\u00f0in skal ikki vera longur, hann ver\u00f0ur r\u00e6tt og sl\u00e6tt tikin av. Hann hevur einki at gera longu, ta\u0301 i\u00f0 syndin ikki longur hevur vald. L\u00f8gi\u00f0 at hugsa s\u00e6r, at allar t\u00e6r li\u0301vsfi\u0301ggindaligu maktir, sum vit her dragast vi\u00f0 og so ti\u0301tt liggja undir, skulu gerast til einkis, ta\u0301 i\u00f0 Gu\u00f0s ti\u0301mi er komin. Jesu Kristi sigur pa\u0301skamorgun skal umfata alt. Ta\u00f0 er einum go\u0301\u00f0um Harra, i\u00f0 tey kristnu t\u00e6na, og, sum tey tru\u0301gva a\u0301; hann gevur teimum lut i\u0301 si\u0301num sigri."}, {"text_idx": "#000010", "text": "TAKS skal hava ny\u0301ggja skattaskipan"}, {"text_idx": "#000015", "text": "Myndir: Hava veri\u00f0 i\u0301 Go\u0301\u00f0mansskor\u00f0"}]